दिल्ली हाईकोर्ट धमाका : सूरत से एक गिरफ्तार  
इस आदमी ने किसी को फोन करके कहा था कि मुंबई का कोई आदमी दिल्ली ब्लास्ट के बारे में जानता है।
दिल्ली हाईकोर्ट में हुए धमाके के सिलसिले में एक व्यक्ति को सूरत से हिरासत में लिया गया है। इस आदमी ने किसी को फोन करके कहा था कि मुंबई का कोई आदमी दिल्ली ब्लास्ट के बारे में जानता है।   पुलिस ने इस फोन कॉल को ट्रैस करना शुरू किया तो पता चला कि यह फोन सूरत से किया गया था। फिर एनआईए ने गुजरात एटीएस से संपर्क साधा और कहा कि वो पुलिस की मदद से इस व्यक्ति को हिरासत में ले ले। पुलिस ने उसे हिरासत में लेकर आगे की पूछताछ के लिए मुंबई पुलिस को सौंप दिया है।  हालांकि शुरुआती जांच से पता चला है कि उसने बदला लेने के लिए फोन में मुंबई के एक शख्स का नाम लिया था लेकिन सच्चाई क्या है यह पूछताछ में ही सामने आने की उम्मीद है।